Poročila, 9.10. 2004


Naslov: PRAZNIK KOZJANSKEGA JABOLKA

Napoved za  voditelja:

V Podsredi se je včeraj začel tridnevni praznik kozjanskega jabolka. Včeraj so pripravili mednarodni strokovni posvet in odprli razstavo, danes in jutri pa bo na podsredškem trgu zelo živahno, saj so pripravili družabno sejemsko prireditev.

T- "GORAN ROVAN>Podsreda 
X- $Jože Grajžl


 Ocenjuje se, da je na Kozjanskem še vedno okoli sto različnih starih sort jabolk, ki zadnja leta ponovno pridobivajo na veljavi. Zato so najpogostejše sorte predstavili na razstavi v slovensko-bavarski hiši v Podsredi.

T- ANICA ŠTUKELJ
X- avtorica razstave

6.50
Razstavljeno jih je 40 starih sort in sicer vse od krivopeclja, do lepocvetke, do carejeviča, da ne bom naštela, to so pač najpomembnejše, nekaj je tudi neznanih. So pa to sorte, ki so pač najbolj običajne na našem območju.

V Kozjanskem parku so pred leti začeli s projektom oživljanje travniških sadovnjakov in tako obnovili šest tisoč starih dreves, uredili pa so tudi drevesnico s starimi sortami jablan. Ob tem pa vse bolj ugotavljajo, da so ta jabolka tudi zelo zdrava.

T- ANICA ŠTUKELJ
X- avtorica razstave

7.10
Odkrili smo precej zanimivih podatkov. Namreč samo jabolko vsebuje preko 300 različnih substanc, ki pozitivno vplivajo na zdravje. Seveda to niso samo vitamini, so minerali, tukaj gre tudi za polifinole, ki delujejo kot antioksidanti v organizmu. No, največ tega pa se nahaja v lupini. Sploh pri starih sortah sadja je priporočljivo, da jemo jabolka skupaj z lupino, ker s tem bomo ohranili največ teh snovi.

Danes in jutri bodo obiskovalci zdaj že tradicionalnega praznika jabolk v Podsredi ta jabolka in izdelke pridelane iz njih tudi kupili. Ponujali jih bodo namreč kar na 60 stojnicah in ob tem pripravili še pester zabavni program.

